മാന്പവര് അതോറിറ്റി ഡയറക്ടര്ക്കെതിരെ അന്വേഷണം കുവൈത്ത് സിറ്റി: മാന്പവര് പബ്ലിക് അതോറിറ്റി ഡയറക്ടര് ജനറല് അഹ്മദ് മൂസക്കെതിരെ അന്വേഷണം നടത്താന് മന്ത്രിസഭ യോഗം നിര്ദേശം നല്കി.60 വയസ്സിന് മുകളിലുള്ള ബിരുദമില്ലാത്തവരുടെ തൊഴില് പെര്മിറ്റ് പുതുക്കിനല്കില്ല എന്നതുള്പ്പെടെ അന്താരാഷ്ട്രതലത്തില് കുവൈത്തിെന്റ പ്രതിച്ഛായ കളങ്കപ്പെടുത്തുന്ന തീരുമാനങ്ങള് എടുത്തെന്ന ആരോപണ പശ്ചാത്തലത്തിലാണ് മാന്പവര് അതോറിറ്റി ചെയര്മാനും വാണിജ്യ വ്യവസായ മന്ത്രിയുമായ ഡോ. അബ്ദുല്ല അല് സല്മാന് അന്വേഷണം പ്രഖ്യാപിച്ചത്. പ്രായപരിധി നിബന്ധനക്ക് നിയമസാധുതയില്ലെന്ന് ഫത്വ ലെജിസ്ലേഷന് സമിതി വിലയിരുത്തിയിരുന്നു. കഴിഞ്ഞ മാസം മാന്പവര് അതോറിറ്റി ഡയറക്ടര് ജനറല് അഹ്മദ് അല് മൂസയുടെ അധികാരം വെട്ടിച്ചുരുക്കി വാണിജ്യ വ്യവസായ മന്ത്രി ഡോ. അബ്ദുല്ല അല് സല്മാന് ഉത്തരവ് ഇറക്കിയിരുന്നു. നേതാക്കളെ നിയമിക്കലും സ്ഥാനം മാറ്റലും, സൂപ്പര്വൈസറി തസ്തിക സൃഷ്ടിക്കല്, തൊഴിലാളികളെ നിര്ബന്ധിതമായി വിരമിപ്പിക്കല്, ജോലിയില്നിന്ന് പിരിച്ചുവിടലും പിഴചുമത്തലും, നിയമനവും പുനര്നിയമനവും, അച്ചടക്ക നടപടി റദ്ദാക്കല്, അന്വേഷണാധികാരം, കരാര് അവസാനിപ്പിക്കല്, സ്വകാര്യ ടെന്ഡര്, താല്ക്കാലിക ജീവനക്കാരുടെ ശമ്ബളം വെട്ടിക്കുറക്കല്, സ്ഥലംമാറ്റം, ആഭ്യന്തരവും ബാഹ്യവുമായ പരിശീലന ചുമതല, പ്രമോഷന് നല്കല്, ഇന്ക്രിമെന്റ് നല്കല്, തൊഴിലാളികളെ പബ്ലിക് പ്രോസിക്യൂഷന് റഫര് ചെയ്യല്, അന്വേഷണ ഭാഗമായി ജോലി നിര്ത്തിവെപ്പിക്കല് തുടങ്ങി 15 അധികാരങ്ങളാണ് മരവിപ്പിച്ചത്.